Berlingske Tidende, 1834-03-20
Om Natten efter Søndagen den 2den Marts blev Øvrigheden, underrettet om, at der yttrede sig Symptomer til Uorden paa et Forsamlingsted, som kaldes Paradiis, og ligger i Toledogaden; og at der udstødtes oprørske Skrig. Endnu førend Politiet og Tropperne vare ankomne paa Pladsen, havde allerede et stort Antal agtbare Borgere begivet sig didhen, for at gjøre en Ende paa Scandalet, og saaledes at lægge deres Hengivenhed for Hs. Majestæt Dronning Jsabella den Andens legitime Sag, aabenlyst for Dagen. Af de Jndividuer, der udstødte strafværdige Skrig, bleve To dræbte paa Stedet, og adskillige Andre saarede, da de vilde sætte sig til Modværge imod Tropperne, eller søgte at undslippe. Alle de, der kunde gribes, bleve øjeblikkeligen førte til det Kongl. Fængsel, og Borgerne i Naboeskabet stode Tropperne og Autoriteterne redeligen bi, med at fængsle hine Rebeller. Hs. Majestæt Dronning-Regentinden har i Betragtning af denne Kjendsgiernings Vigtighed, uagtet Roligheden i de øvrige Dele af Hovedstaden ingenlunde blev forstyrret derved anseet det for nødvendigt, efterat have raadspurgt Ministerraadet, at beslutte: at Oprørerne skulle dømmes af en Militair-Commission, overeensstemmende med den 7de Artikel i Decretet af 18de Marts 1831, der tillader Afkortning i Rettergangsmaaden; at overhovedet alle Processer angaaende Oprør og Sammensværgelser skulle underlægges denne Commissions Competence, med Udelukkelse af de ordentlige Domstole, at Jnstructionen over Tildragelserne i Toledogaden skal øjeblikkeligen begynde, og at den hver 24 Timer skal aflægges Beretning herom til Hs. Majestæt. Jmedens den officielle Tidende afholder sig fra enhver Betegning af den politiske Stemning, hvilken hine Tildragelser kunde tilskrives, og af samme Aarsag ikke engang angiver Jndholdet af det oprørske Skrig, skrive de uafhængige Blade hele Sagen ligefrem paa Carlisternes Regning, og opfordre Regjeringen til den største Strænghed. Bladet Siglo skildrer Faren som endnu ikke overstaaet, og beklager: at Forholdsreglerne til de Kgl. Frivilliges Afvæbning ikke vorde iværksatte med større Strænghed. Bladet Boletin del Commercio siger, at Oprørerne havde, under det Raab: Leve Don Carlos, skudt paa Dronningens Tilhængere; derpaa trukket sig tilbage til et Huus i Toledo Gaden, hvilket de gave Navnet "Carl den Femtes Slot, og der havde de gjort en fortvivlet Modstand; Fem bleve dræbte, henimod Tredive saarede; heller ikke paa Troppernes Side fattedes det paa Saarede, da Oprørerne slyngede Kasteskyts af alle Slags imod dem. Allerede førend dette tildrog sig havde Regjeringen beqvemme sig til en vigtig Concession imod det liberale Partie. Den nye Lov angaaende Borgergarderne havde i hele Landet vakt stor Utilfredshed, men i Særdeleshed i de Provindser, i hvilke der, allerede under den første Opvaagnen af den constitutionelle Aand, som fremkaldtes ved Kampen mod Carlismen, havde dannet sig en Borgervæbning, der hvilede paa en langt friere Basis. Decretet af 16de Februar havde anordnet sammes Opløsning. Men et nyt Decret af 1ste Marts bestemmer, at den skal vedblive at bestaae, ved Siden af den nyligen anordnede Bye-Milits: en Concession, der ligner en Tilbagekaldelse af den ny Lov. Desuden ere adskillige Medlemmer af den Kongl. Ret i Madrid blevne afsatte som Carlister. De Liberale hørte imidlertid ikke op med at beklage sig over Ministeriets usikkre Gang, og over Forhaligen af Sammenkaldelsen af Cortes.